stanford-oval/wikipedia huggingface dataset:
Joseph Wright
Teoksia > Maisemat

Italian matkallaan Wright keksi, miten hän saattoi yhdistää kiinnostuksensa kuva-alalle sijoittuvasta valonlähteestä maisemamaalaukseen. Vesuvius-sarjan lisäksi hän maalasi kuvia Rooman vuosittaisista suurista ilotulituksista. Englantiin palattuaan hän maalasi yhä enemmän maisemia, tutki kallion muodostumia ja valon käyttäytymistä ilmakehässä ja säilytti tieteellisestä tarkastelusta huolimatta töissään esteettiset arvot.
Vesuvius, n. 1775.
Ullswater, n. 1795.
Luola meren rannalla Napolissa, n. 1775
Teoksia > Muotokuvat

Wright oli suosittu  muotokuvamaalari jo nuorena. Italian matkan jälkeen hänen muotokuvansa paneutuivat syvemmälle niiden mallin luonteeseen, mukana on usein vertauskuvallisia esineitä ja kirjallisia viittauksia, ja väriskaala on hillitty.
Mrs. Robert Gwillymin muotokuva, 1766
Richard Arkwrightin muotokuva, 1790
Erasmus Darwinin muotokuva, 1792.
Juan Ruiz de Alarcón

| Juan Ruiz de Alarcón |
| --- | --- |
 Juan Ruiz de Alarcón
Henkilötiedot
Koko nimi:  Juan Ruiz de Alarcón y Mendoza
Syntynyt: noin 1580 Meksiko
Kuollut: 1639
Ammatti:  kirjailija
Kirjailija
Äidinkieli: espanja
Tuotannon kieli: espanja
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Juan Ruiz de Alarcón y Mendoza (noin 1580 Meksiko − 1639) oli meksikolais-espanjalainen näytelmäkirjailija, joka asui vuodesta 1600 pääasiassa Espanjassa. Aikalaiset eivät arvostaneet häntä, mutta jälkimaailma on kunnioittanut. Hän on kirjoittanut luonnekomediat La verdad sospechosa, Las paredes oyen, Don Domingo de Don Blas ja sankarinäytelmät Ganar amigos, El tejedor de Segovia. Niiden luonteenkuvaus on miehekästä ja syvää.
Antologiassa Maailmankirjallisuuden kultainen kirja 7, Espanjan ja Portugalin kirjallisuuden kultainen kirja (WSOY 1954) on Ruiz de Alarcónin tekstiä.
Aiheesta muualla

Kuvia tai muita tiedostoja aiheesta Juan Ruiz de Alarcón Wikimedia Commonsissa
Jugovzhodna Slovenijan tilastollinen alue

| Jugovzhodna Slovenija |
| --- | --- |

 Sijainti
Valtio:   Slovenia
NUTS 2 -aluejako:  Itä-Slovenia
Hallinto:  
 – suurin kaupunki:  Novo Mesto
Pinta-ala:  2 675 km²
Väkiluku (2021):  145 923
 – väestötiheys:  54,55 as./km²
Jugovzhodna Slovenija on eteläisessä Sloveniassa sijaitseva NUTS 2 -aluejaollaan Itä-Sloveniaan kuuluva tilastollinen alue. Alueella asuu 145 923 asukasta. Tilastollisen alueen suurin kaupunki on Novo Mesto, jonka lisäksi alueella on 20 muuta kuntaa. Alueen pinta-ala on 2 675 neliökilometriä.
Jarkko

| Jarkko |
| --- | --- |
Nimipäivä:   
– suomenkielinen:  26. kesäkuuta
– ruotsinkielinen:  –
– ortodoksinen:  1. toukokuuta
Muunnelmia:  –
Vastineita eri kielissä:  Jeremy
Nimen alkuperä:  Jeremias
Infobox OKNimi-testi OK: 
Jarkko on suomalainen miehen etunimi. Se on alkujaan ollut hellittelymuoto Jarmo-nimestä, joka taas on muunnos Jorma-nimestä. Kaikki nämä käsitetään Jeremia-nimen muodoiksi, ja kaikkien niiden nimipäivä on 26. kesäkuuta. Jarkkoja oli ollut Suomessa vuoden 2019 loppuun mennessä 13 517, joista yli puolet on 1960- ja 1970-luvuilla syntyneitä.
Kuvitteellisia Jarkkoja

Jarkko, Claes Olssonin elokuvassa Onnen varjot, Nicke Lignellin rooli
Jarkko Mäkimaa, tv-sarjassa Kotikatu
Jarkko Peltonen, Marko Reinolan näyttelemä rooli Salatut elämät -sarjassa
Juan Rodríguez

| Mitalit> Maa:   Uruguay.Miesten soutu. Olympialaiset  | Mitalit> Maa:   Uruguay.Miesten soutu. Olympialaiset  | Mitalit> Maa:   Uruguay.Miesten soutu. Olympialaiset  | Maa:   Uruguay> Miesten soutu. |
| --- | --- | --- | --- |
|  Pronssia | Lontoo 1948 | kaksikko |  |
|  Pronssia | Helsinki 1952 | pariairokaksikko |  |
Juan Antonio Rodríguez Iglesias (9. heinäkuuta 1928 Dolores – 27. syyskuuta 2019) oli uruguaylainen soutaja ja olympiamitalisti.
Rodríguez voitti kaksikoissa olympiapronssia Lontoossa 1948 ja Helsingissä 1952. Lontoossa hänen parinaan souti William Jones ja Helsingissä Miguel Seijas. Rodríguez kuoli 91-vuotiaana 27. syyskuuta 2019.
Aiheesta muualla

Juan Rodríguez Kansainvälinen olympiakomitea. (englanniksi)
Johan Niinelä

Johan Niinelä, vuoteen 1906 Lindegren (14. elokuuta 1850 Säkkijärvi – 1. kesäkuuta 1907 Muolaa) oli suomalainen opettaja, maanviljelijä ja valtiopäivämies.
Niinelän isä oli kiertokoulun opettaja. Niinelä kävi itse Jyväskylän seminaarin, tuli opettajaksi Viipuriin 1874 ja siirtyi sieltä kahden vuoden päästä opettajaksi Muolaan ensimmäiseen kansakoulun. Sen opettajana hän toimi yli kolmekymmentä vuotta. Niinelä oli myös kunnallismies ja kirkonisäntä. Hän oli talonpoikaissäädyssä Äyräpään tuomiokunnan edustaja valtiopäivillä 1899 ja 1900. Jälkimmäisenä vuonna hän oli valitsijamiesten varamies ja säädyn yksityisen valitusvaliokunnan jäsen.
Johan Niclas Cramér

| Johan Niclas Cramér> Henkilötiedot |
| --- | --- |
Syntynyt: 1812
Kuollut: 1893 (80–81 vuotta)
Kansalaisuus:  Ruotsi
Ammatti:  kirjailija, opettaja, pappi
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Johan Niclas Cramér (1812−1893) oli ruotsalainen opettaja ja kirjailija. Hän toimi 1842−1856 rehtorina Visbyssä ja julkaisi paljon kirjoituksia varsinkin kouluasioista ja uskonnollisista kysymyksistä. Hän halusi täydellisesti erottaa toisistaan koulun ja kirkon, poistaa kaiken tunnustuksellisen uskonnonopetuksen alkeisoppilaitoksista, siirtää kuolleiden kielten opiskelemisen yliopistoon, jotta aikuisoppilaitoksissa voitaisiin laskea perustus yleiselle ja todelliselle kansalaissivistykselle. Cramér oli saanut pappisvihkimyksen, mutta luopui sittemmin kirkosta, koska hän hylkäsi kaiken ilmoitetun uskonnon.
Cramérilla on ollut merkittävä vaikutus aikalaiskirjailijoihin. August Strindberg todistaa siitä muutamassa kohdassa teoksessaan Palkkapiian poika. Fredrika Bremer on sisällyttänyt teokseensa Fader och dotter (1858) Cramérin kertomuksen "En gotländsk postfärd" (1855) melkein sellaisenaan.
Jens Juel

Jens Juel: Omakuva, noin 1767–1768.
Jens Juel (1745–1802) oli tanskalainen taidemaalari. Hän  opiskeli ensin Hampurissa ja sitten Kööpenhaminan taideakatemiassa. Vietettyään useita vuosia ulkomailla, muun muassa Italiassa ja Pariisissa, hän sai kotimaahan palattuaan nimityksen hovimaalariksi ja taideakatemian professoriksi sekä myöhemmin sen johtajaksi. Hän oli Pohjoismaissa aikansa suosituin muotokuvamaalaari. Hänen maalauksensa esittävät 1700-luvun lopun Tanskan ja Norjan tunnetuimpia henkilöitä. Lisäksi hän maalasi maisemia ja kukka-asetelmia siroon Ludvig XVI:n tyyliin.
Maalauksia

Omakuva, 1766.
Augusta Louise Bernsdorff (s. Stolberg-Stolberg) (1753–1835). maalaus 1780.
Niels Ryberg ja hänen poikansa Johan Christian ja miniänsä Engelke, s. Falbe, maalaus 1796–1797.
Aiheesta muualla

Kuvia tai muita tiedostoja aiheesta Jens Juel Wikimedia Commonsissa
Jonathan Kerrigan

Jonathan Kerrigan (s. 14. lokakuuta 1972 Lincolnshire, Yhdistynyt kuningaskunta) on englantilainen näyttelijä. Kerrigan on tunnettu Sydämen asialla -sarjan Rob Walkerina sekä Sairaalaelämää-sarjan Sam Collobyna. Hän esiintyi myös yhdysvaltalaisen NCIS Rikostutkijat -sarjan 7. tuotantokaudella vierailevana tähtenä. Kerrigan esiintyi Merseybeat-poliisisarjassa ja sävelsi sarjan tunnusmusiikin.
Aiheesta muualla

Jonathan Kerrigan Internet Movie Databasessa. (englanniksi)
Julija Baranovskaja

Julija Baranovskaja
Julija Gennadjevna Baranovskaja (ven. Ю́лия Генна́дьевна Барано́вская; s. 3. kesäkuuta 1980 Leningrad) on venäläinen radio- ja televisiojuontaja.
Baranovskaja opiskeli Pietarin ilmailualan instrumentoinnin valtionyliopistossa, mutta ei valmistunut. Vuonna 2009 hän muutti Isoon-Britanniaan, jossa suoritti nykytaiteen opintokokonaisuuden Sotheby's Institute of Artissa. Baranovskaja juonsi venäläisen Maslenitsa-juhlan Lontoossa vuosina 2011, 2012 ja 2014. Vuonna 2014 Baranovskaja muutti Moskovaan ja aloitti uransa televisio- ja radiojuontajana. Hän on juontanut lukuisia ohjelmia TNT:lla, Pervyi kanalilla ja Rossija 1:ssa. Baranovskaja jatkoi myös joukkotapahtumien juontamista. Vuonna 2018 hän juonsi azerbaidžanilaisen laulaja Eminin järjestämän venäläisen fitnesstapahtuman.
Baranovskaja on vuonna 2022 aloitetussa täysimittaisessa sodassa Ukrainassa osallistunut propagandatyöhön Venäjän sotilaallisten pyrkimysten tueksi. Hän oli Yleisvenäläisen kansanrintaman "Kaikki voitolle" -hankkeen "Donbassin naiset" -näyttelyn kuraattori. Syyskuussa 2022 Baranovskaja vieraili Venäjän miehittämillä alueilla Itä-Ukrainassa. Hänen keräämäänsä aineistoa esiteltiin venäläisissä tiedotusvälineissä tukemaan Venäjän narratiivia Ukrainan asevoimien julmuudesta ja Venäjän humanitaarisesta avusta siviileille. 30. syyskuuta 2022 Baranovskaja juonsi Punaisella torilla konsertin, joka pidettiin sen kunniaksi, että Venäjä ilmoituksensa mukaan liitti neljä ukrainalaista aluetta itseensä. Baranovskaja on lisätty Myrotvoretsin luetteloon Ukrainan vihollisiksi katsotuista toimijoista.
Baranovskaja on eronnut ja hänellä on kolme lasta. Hän liittyi vuonna 2021 Uusi kansa -puolueeseen.
Jarkko Eve

| Jarkko Eve |
| --- | --- |
 Eve vuonna 2008
Henkilötiedot
Syntynyt: 6. heinäkuuta 1963 (ikä 61)
Ammatti:  Muusikko, lauluntekijä, säveltäjä
Muusikko
Taiteilijanimi:  Eve
Aktiivisena:  1981–
  [ Muokkaa Wikidatassa ] [ ohje ]  
Jarkko Juhani Eve (s. 6. heinäkuuta 1963 Pori) on suomalainen muusikko. Eve tuli tunnetuksi Dingon basistina, mutta jätti yhtyeen vuonna 1984 pian esikoisalbumin Nimeni on Dingo julkaisun jälkeen. Dingon jälkeen Eve aloitti soolouransa. Eve palasi Dingoon vuosiksi 2002–2008. Eve on tehnyt yhteistyötä muun muassa Remu Aaltosen, Dave Lindholmin ja Tommi Läntisen kanssa.
Soolotuotanto

Eve (1985)
Laulava muukalainen (1986)
Saura (1987)
Kuun poika Luca (1995)
20 suosikkia – Rankkasateessa (1998) (kokoelma)
32 laulua (2014) (kokoelma)
Yhtyeitä

Jeve kelaa
Kelaa
MAC (1981)
Dingo (1983–1984 ja 2002–2008)
Remu plays Hurriganes (1993–1994)
Redclouds (2003)
Aiheesta muualla

Dingon virallinen kotisivu
Ylen Elävä arkisto: Eve estradilla
Joonas Meronen

Joonas Meronen (s. 11. kesäkuuta 1993) on suomalainen jalkapallomaalivahti, joka edustaa Veikkausliigassa pelaavaa FC Lahtea. Meronen teki ensiesiintymisensä pääsarjatasolla kaudella 2013, jolla hän pelasi FC Lahdessa neljä ottelua. Hän on pelannut myös Ykköstä FC Hämeenlinnassa.
Jordan Rhodes

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jordan Luke Rhodes
Syntymäaika: 5. helmikuuta 1990 (ikä 34)
Syntymäpaikka: Oldham, Englanti
Pelipaikka: hyökkääjä
Pituus: 185 cm
Seura
Seura: Middlesbrough
Pelinumero: 9
Junioriseurat
2003–2005: Barnsley
2005–2007: Ipswich Town
Seurat
| Vuodet | Seura | O | (M) |
| 2007–2009 | Ipswich Town | 10 | (1) |
| 2007 | → Oxford United (laina) | 4 | (0) |
| 2008 | → Rochdale (laina) | 5 | (2) |
| 2009 | → Brentford | 14 | (7) |
| 2009–2012 | Huddersfield Town | 124 | (73) |
| 2012–2016 | Blackburn Rovers | 159 | (82) |
| 2016– | Middlesbrough | 18 | (6) |
Maajoukkue
| 2011–2012 | Skotlanti U21 | 8 | (8) |
| 2011– | Skotlanti | 13 | (3) |
 Seurajoukkueuran tilastot kattavat vain kansalliset sarjat, päivitetty 15. toukokuuta 2016.  Maajoukkueuran tilastot päivitetty 2. tammikuuta 2016.
Jordan Luke Rhodes (s. 5. helmikuuta 1990 Oldham, Englanti) on jalkapalloilija, joka edustaa Englannin Valioliigassa pelaavaa Middlesbroughia. Rhodes on pelipaikaltaan hyökkääjä. Englannissa syntynyt Rhodes sai luvan edustaa Skotlannin jalkapallomaajoukkuetta, sillä hän kävi koulunsa Skotlannissa hänen englantilaisen isänsä Andy Rhodesin pelatessa siellä.
Ura > Seurajoukkueura

Ipswich Townin kasvatti Rhodes oli Ipswichissä kirjoilla vuoteen 2009 asti, mutta ei pelannut seurassa kuin 10 ottelua Mestaruussarjassa. Lähes koko Ipswich-uransa Rhodes oli lainalla alempien sarjatasojen seuroissa.
Vuonna 2009 Rhodes siirtyi Englannin Ykkösliigassa pelanneeseen Huddersfield Towniin. Saman vuoden lokakuussa hän teki kahdeksassa minuutissa hattutempun Exeter City FC:tä vastaan. Hän oli Huddersfieldin kauden paras maalintekijä 23 osumallaan kaikissa kilpailuissa ja seuraavana vuonna hän toisti saman tehtyään 22 maalia kaikissa kilpailuissa. Kaudella 2011-12 Rhodes teki kuusi hattutemppua, mukaan lukien viisi maalia 6-0-voitossa Wycombe Wanderersia vastaan ja neljä maalia 4-4-tasapelissä Sheffield Wednesdayta vastaan. Rhodes voitti kaudella 2011-12 Ykkösliigan maalikuninkuuden 36 osumallaan ja hänet valittiin myös liigan parhaaksi pelaajaksi.
Elokuussa 2012 Rhodes siirtyi valioliigaseurojen kosiskeluista huolimatta Mestaruussarjan Blackburn Roversiin arviolta kahdeksan miljoonan punnan siirtosummalla. Rhodesin maalitahti jatkui hyvänä ja hänet nimettiin Blackburnin kauden 2012-13 pelaajaksi iskettyään kaudella 26 maalia. Myös seuraavalla kaudella maaleja tuli hyvin, 25 kappaletta 46 ottelussa. Heinäkuussa 2014 Rhodes jatkoi sopimustaan Blackburnissa vuoteen 2019 asti. Kaudella 2014-2015 Rhodes teki 45 ottelussa 21 osumaa. Yhteensä Rhodes pelasi Blackburnin paidassa 159 ottelua tehden 82 maalia.
Helmikuussa 2016 Rhodes siirtyi Mestaruussarjan Middlesbrough FC:hen. Syyskuussa 2016 Rhodes teki Middlesbrough'n paidassa valioliigadebyyttinsä Tottenhamia vastaan.
Ura > Maajoukkueura

Englannissa syntynyt Rhodes valitsi maajoukkuekseen Skotlannin, jossa hän oli käynyt kouluja nuorena. Alle 21-vuotiaiden maajoukkueessa kahdeksassa maaottelussa kahdeksan maalia iskenyt Rhodes on kaikkien aikojen paras maalintekijä. Skotlannin jalkapallomaajoukkueessa debyytti tuli vuonna 2011 Kyprosta vastaan ja ensimmäinen maaottelumaali elokuussa 2012 Australiaa vastaan Edinburghissa.
Käännös suomeksi
Joonas Naskali

Naskali Pasi ja Anssin keikalla Himos Areenalla 27.5.2023
Joonas Naskali on suomalainen muusikko ja tuottaja.  Hänet tunnetaan parhaiten vuonna 2017 perustetun bileduon, Pasi ja Anssin, laulaja/lauluntekijänä.
Vuonna 2004 Pirkanmaan ammattikorkeakoulussa Naskali aloitti opinnot digitaalisen musiikin käsittelyn ja kaupallisen musiikin puolella, jolloin hän tutustui nykyiseen muusikkokollegaansa Aki Ekqvistiin. Jo orastavasta yhteistyöstä huolimatta he päätyivät opintojen jälkeen eri suuntiin seuraavan kymmenen vuoden ajaksi.
Naskali on äänittänyt Crimfallin vuonna 2009 ilmestyneen albumin "As the Path Unfolds...". Hän julkaisi "Under The Iron Sky"-albumin säveltäjä Tapani Siirtolan ja laulaja Kaitin kanssa, Kaiti Kink Ensemble-yhtyeenä, vuonna 2012.  Vuonna 2014 hän perusti kahden muun muusikon, Outi Keskitalon ja Sami Tammisen, kanssa Valovuosi-yhtyeen.  Yhtye julkaisi debyyttialbuminsa "Tanssi Niinku Kukaan Ei Kattois" vuonna 2016, Naskali oli osallisena kaikissa albumin vaiheissa säveltämisestä ja sanoittamisesta tuottamiseen ja äänittämiseen. Hän käytti taiteilijanimeä Kuuppa.
Vuonna 2017 hän perusti Saumaa Records -yhtiön kolmen muun musiikkituottajan (Aki Ekqvist, Mikael Forsby, Jaakko Kääriäinen) kanssa.  Samana vuonna hänen reggaeprojekti Doussi julkaisi musiikkia , ja edellä mainitun kollegansa, Ekqvistin, kanssa Pasi ja Anssi -rapduo sai alkunsa.
Kaikenkattavan Pasi ja Anssin tuotannon työstämisen lisäksi hän on sanoittanut ja säveltänyt kappaleita muun muassa Portion Boysille.
Joutseno (taajama)

Vuonna 1921 valmistunut Joutsenon kirkko.
Joutseno on Lappeenrannan kaupungin toiseksi suurin taajama ja entisen Joutsenon kaupungin hallinnollinen keskus ja kirkonkylä. Taajama sijaitsee Saimaan rannalla ja Salpausselän harjalla noin 20 kilometriä Lappeenrannan keskustasta itään. Valtatie 6 ja Karjalan rata halkovat taajamaa.
Lappeenrannan kaupunginosajaossa taajamasta käytetään nimeä Joutsenon keskustataajama. Se jakautuu kahdeksaan asemakaavoitettuun kaupunginosaan:
205 Ahvenlampi
206 Honkalahti
207 Kesola
203 Lampikangas
202 Lintukangas
204 Pulp
201 Putkinotko
208 Pöyhiänniemi
Kaupungin väestötilastoissa taajama kuuluu Joutsenon keskustan tilastoalueeseen, jolla on 6 820 asukasta (31. joulukuuta 2013). Tilastokeskus käyttää taajamasta nimeä Joutsenon kirkonkylä. Tilastokeskuksen mukaan taajaman väkiluku on 7 034, maapinta-ala 15,8 neliökilometriä ja väestötiheys 445,2 (31. joulukuuta 2013). Tilastokeskuksen määritelmän mukainen taajama ulottuu myös edellä mainittujen asemakaavoitettujen kaupunginosien ulkopuolelle länteen Haukilahden ja etelään Karjalaisenkylän ja Eiskolan kylien suuntaan.
Juho Kaksola

Juho (Juhana) Kaksola (Rolig-Kaksola) (1835 Hartola – 15. helmikuuta 1913 Hartola)  oli suomalainen maanviljelijä ja valtiopäivämies.
Juho Rolig eli Kaksola syntyi Hartolan Vuorenkylässä. Hänen isänsä oli talollinen Antti Rolig ja äitinsä Kaisa Matintytär. Kaksola oli talonpoikaissäädyssä Heinolan tuomiokunnan edustaja valtiopäivillä  1882. Kaksola oli säädyn yksityisen valitusvaliokunnan jäsen ja teki valtiopäivillä rautatieyhteyksiä koskevan anomuksen, samoin kuin osallistui koulutusta koskeviin anomuksiin. Kaksolan pitämän päiväkirjan tekstejä on julkaistu osana Kaisa Kaurasen toimittamaa teosta Työtä ja rakkautta. Kansanmiesten päiväkirjoja 1834–1937 (ss. 56–58).
Jugun-ui taeyang

| Jugun-ui taeyang> 주군의 태양 |
| --- | --- |
Tyyli:  drama
Kestoaika:  60 min
Pääosissa:   Gong Hyo-jin  So Ji-sub 
Alkuperämaa:   Korean tasavalta
Alkuperäiskieli:  korea
Verkko:   SBS
Esitetty:  7. elokuuta 2013 – 3. lokakuuta 2013
Jaksoja:  17
Tuotanto
Tuotantoyhtiö(t):  BON Entertainment
Aiheesta muualla
Virallinen sivusto
IMDb
Jugun-ui taeyang (kor. 주군의 태양, engl. Master's Sun) on eteläkorealainen SBS:n tuottama TV-sarja, joka näytettiin vuonna 2013. Pääosissa olivat Gong Hyo-jin ja So Ji-sub.
Aiheesta muualla

Viralliset kotisivut
Juho Kankkunen

Juho Kankkunen (11. tammikuuta 1860 Kitee – 9. heinäkuuta 1926 Kitee) oli maalaisliiton kansanedustajana 1920-luvulla toiminut suomalainen maanviljelijä.
Kankkusen vanhemmat olivat maanviljelijä Heikki Kankkunen ja Anna Suomalainen. Hän toimi maanviljelijänä Kiteellä ja oli 27 vuoden ajan Kiteen lainajyvästön hoitajana ja 12 vuoden ajan Kiteen kunnalliskassojen hoitajana. Kankkunen toimi myös kolmen vakuutusyhtiön asiamiehenä kotipitäjässään.
Kankkunen oli kansanedustajana 1922–1924 edustaen Kuopion läänin itäistä vaalipiiriä. Hän oli Kiteen kunnan esimiehenä ja kunnanvaltuuston puheenjohtajana.
Juho Kankkunen oli naimisissa vuodesta 1882 Iida Hurskaisen kanssa. Heidän poikansa oli kansanedustaja Pekka Kankkunen.
Jouko Teperi

Jouko Juhani Teperi (3. kesäkuuta 1922 Viipuri – 21. marraskuuta 2008 Helsinki) oli suomalainen rehtori ja historiantutkija.
Teperin vanhemmat olivat asemapäällikkö Juho Reino Teperi ja Heliä Aleksandra Välke (vuoteen 1906 Hildén). Teperi pääsi ylioppilaaksi 1945 ja valmistui Helsingin yliopistosta filosofian kandidaatiksi 1949 sekä lisensiaatiksi ja tohtoriksi 1959.
Teperi toimi Parikkalan yhteiskoulun historian ja yhteiskuntaopin opettajana 1950–1952 ja Helsingin yhteiskoulun ja realilukion, myöhemmin Herttoniemen yhteiskoulun opettajana ja vararehtorina 1952–1954 sekä rehtorina 1954–1988.
Teperi oli Suomen oppikoulujen rehtoreiden yhdistyksen varapuheenjohtaja 1965–1966 ja puheenjohtaja 1967–1971 sekä Aineopettajien järjestön edustajiston puheenjohtaja 1965–1969.
Teperi sai professorin arvonimen 1980.
Teokset

Ilola: erään kannakselaiskylän vaiheita. Helsinki 1952
Säkkijärven vaiheita keskiajalta viime vuosisadan alkuun. 1952
Viipurilainen osakunta 1828–1868, väitöskirja. Historiallisia tutkimuksia 54. Tekijä, Forssa 1959
Viipurin suomalainen kirjallisuusseura näytelmien kustantajana vuosina 1867-1876. Suomi 108, 3. Helsinki, Suomalaisen kirjallisuuden seura, 1959
Vanhan Suomen suomalaisuusliike 1: Kehityspiirteitä ja edustajia 1830-luvulta 1850-luvun alkuun. Historiallisia tutkimuksia 69, 1. Helsinki, Suomen historiallinen seura, 1965
Vanhan Suomen suomalaisuusliike 2. Historiallisia tutkimuksia 69, 2. Helsinki, Suomen historiallinen seura, 1967
Jaakko Juteini ja hallituskonseljin suomen kielen kääntäjän viran täyttäminen vuonna 1810. 1968
Taistelu osakuntalaitoksesta. Helsinki 1968
Arvon mekin ansaitsemme, Jaakko Juteinin aatemaailman eräät päälinjat. Historiallisia tutkimuksia 85. Helsinki, Suomen historiallinen seura, 1972
Sudet Suomen rintamaiden ihmisten uhkana 1800-luvulla. Historiallisia tutkimuksia 101. Helsinki, Suomen historiallinen seura, 1977
Elämää maaseudulla sata vuotta sitten : suomalainen yhteiskunta Pietari Päivärinnan kuvaamana. WSOY 1986
Pro Carelia : vuosisadan iltama Helsingin Seurahuoneessa 13.11.1893 ; graafinen suunnittelu Eka Lainio. Lappeenranta, Karjalan kirjapaino, 1986
Henkinen taistelu Karjalasta autonomian ajan lopulla : Viipurilainen osakunta 1868-1917. Lappeenranta, Karjalan kirjapaino, 1988
Viipurin pamaus : totta ja tarua puolentuhannen vuoden ajalta. Lappeenranta, Karjalan kirjapaino, 1992
Yksityisoppikoulumatrikkeli 1872-1977 - Matrikel över privatläroverken i Finland 1872-1977 ; kirj. Jouko Teperi, Jari Salminen. Julkaissut Yksityiskoulujen liitto ry. Kirjayhtymä, Helsinki 1993
Karjalan liiton taisteluvuodet 1940-1960. Karjalan liitto, Helsinki 1993 - Viipurin suomalainen kirjallisuusseura, Helsinki 1994
Yksityisoppikoulujen historia 1872-1977 ; kirj. Jari Salminen, Jukka-Pekka Pietiäinen, Jouko Teperi. Julkaissut Yksityiskoulujen liitto ry. Painatuskeskus, Helsinki 1995
Pietari Päivärinnan Suomi: Päivärinnan julkaisut ja käsikirjoitukset : Päivärinta-tutkimuksen viitteet ja lähteet. Suomalaisen Kirjallisuuden Seuran kirjaston julkaisuja 9. Helsinki 1996
Jo joutui armas aika...: rehtorin puheita ja kevään ylioppilaita Helsingin yhteiskoulu ja realilukiossa sekä Herttoniemen yhteiskoulussa 1955-1985. Helsingin yhteiskoulu ja reaalilukio, Helsinki 1996
Helsingin yhteiskoulu ja realilukio ja Herttoniemen yhteiskoulu 1924-1994. Helsingin yhteiskoulu ja reaalilukio, Helsinki 1997
Kannakselainen koulupoika sodassa ja vähän koulussakin. Lappeenranta, Karjalan kirjapaino, 2000
Sata vuotta rautatien leipää: erään karjalaisen suvun vaiheita 300 vuoden ajalta. Lappeenranta, Karjalan kirjapaino, 2005
Julija Beigelzimer

| Julija Beigelzimer |
| --- | --- |

Henkilötiedot
Syntynyt: 20. lokakuuta 1983 (ikä 40)
Kansalaisuus:   Ukraina
Tennispelaaja
Pituus:  174 cm
Paino:  60 kg
Kätisyys:  oikea
Ammattilaisena:  2001–
Palkintorahat:  896 574 USD
Kaksinpeli
Paras sijoitus:  83. (25.9.2006)
Voitot/tappiot:  482–371
Grand Slam -turnauksissa
Australian avoimet:  1. kierros (2007)
Ranskan avoimet:  1. kierros (2004, 2006, 2007, 2013, 2014)
Wimbledon:  1. kierros (2004)
Yhdysvaltain avoimet:  1. kierros (2003, 2006)
Nelinpeli
Paras sijoitus:  56. (3.4.2006)
Turnausvoittoja:  2
Voitot/tappiot:  339–244
Aiheesta muualla
ITF
WTA
Julija Beigelzimer (ukr. Юлія Марківна Бейгельзимер, s. 20. lokakuuta 1983 Donetsk) on ukrainalainen tennispelaaja. Parhaimmillaan hän on ollut kaksinpelissä WTA-listan sijalla 83 syyskuussa 2006. Hän on voittanut urallaan kaksi WTA-turnausta nelinpelissä.
Grand Slam -turnauksissa Beigelzimer on jäänyt aina avauskierrokselle.
Aiheesta muualla

Julija Beigelzimer WTA:n sivuilla (englanniksi)
Julija Beigelzimer ITF:n sivuilla (englanniksi)
Josh Garrels

| Josh Garrels |
| --- | --- |
 Josh Garrels vuonna 2009.
Henkilötiedot
Muut nimet:  Joshua Michael Garrels
Syntynyt: 25. syyskuuta 1980 (ikä 44) South Bend, Indiana, Yhdysvallat
Muut tiedot
Aktiivisena:  2002–
Aiheesta muualla
www.joshgarrels.com
Josh Garrels (s. 25. syyskuuta 1980 South Bend, Indiana, Yhdysvallat) on laulaja-lauluntekijä,  musiikin tuottaja ja yksi levy-yhtiö Small Voice Recordsin perustajajäsenistä. Musiikissaan hän yhdistelee perinteisempää folk ja soul -henkistä tyyliä kokeellisempaan ja modernimpaan hiphop ja electronica -äänimaailmaan. Garrels käsittelee teksteissään paljon kristillisiä teemoja, mutta ei tahdo lokeroida itseään kristityksi artistiksi.